#  28 let SLOVENSKEGA EKOLOŠKEGA GIBANJA

# ZVEZA EKOLOŠKIH GIBANJ SLOVENIJE - ZEG

Cesta krških žrtev 53, 8270 Krško

GSM : 064 253 580

E-pošta:, zegslo20@gmail.com

Spletna stran: [www.gospodarnoinodgovorno.si](http://www.gospodarnoinodgovorno.si)

 www.zeg.si

Matična številka: 1679139

Številka: 145 / 20

Datum: 22.3.2020

**Uredništva slovenskih medijev**

**ZADEVA: OBELEŽITEV 22. MARCA – Svetovnega dneva voda**

 **Stališče ZEG o uveljavitvi pravice do pitne vode**

**V Zvezi ekoloških gibanj Slovenije-ZEG, nevladni okoljski organizaciji ( ima status društva v javnem interesu po ZVO) se zavedamo , da so okoljske teme pri pandemiji širjenja koronavirusa v drugem planu ; pa vendar vseeno opozarjamo javnost na obeležitev**

**22 marca –Svetovnega dneva voda.**

**V ZEG-u menimo, da bo na področju voda potrebno v praksi izvajati sprejeti 70.a člen Ustave RS in trajnostno upravljanje naravnih virov, z učinkovitim upravljanjem površinskih in podzemnih voda, obalnih in morskih virov ter z doseganjem njihovega dobrega stanja, s ter dopolnitvijo okoljske zakonodaje, da se vodni viri namenjeni za pitno vodo za prebivalstvo trajnostno zaščitijo pred prekomernimi izkoriščanji in pred onesnaževanjem s težkimi kovinami in zdravju in okolju nevarnimi kemikalijami.**

**OBRAZLOŽITEV :**

**Ustavna sprememba v 70.a členu Ustave RS v 2. odstavku določa, da so vodni viri javno**

**dobro v upravljanju države, v 3. odstavku pa določa, da so vodni viri prednostno in**

**trajnostno namenjeni uporabi za pitno vodo prebivalcev RS, kar pomeni, da jih je potrebno**

**zaščititi pred onesnaženji vseh vrst in pred prekomernim izkoriščanjem. Pojem vodni viri v**

**zakonodaji ni jasno določen, je pa v razlagi ustavnega člena določeno, da so vodni viri pitne vode , nadzemni, podzemni, obstoječi ali bodoči, naravni ali grajeni viri od koder se je možno oskrbovati s pitno vodo. To so površinske vode (jezera, potoki, reke) ali podzemna vodna telesa namenjena črpanju pitne vode. Potrebno je določiti mesta obstoječih vodovarstvenih območij, ki so že po obstoječi zakonodaji varovana zaradi zaščite ozemlja nad podzemnimi vodnimi telesi, ki so pomembna za sedanjo in možno bodočo oskrbo s pitno vodo.**

**Zakonodajna dorečenost potrebne zaščite vodnih virov je osnova za cilj naveden v tč. a**

**devetega razvojnega cilja Strategije razvoja Slovenije do 2030.**

**Državni zbor Republike Slovenije je dne 17. novembra 2016 sprejel ustavno**

**dopolnilo 70. a člen Ustave RS : pravica do pitne vode.**

**V tem členu je določeno, da ima vsakdo v Sloveniji pravico do pitne vode, kar pomeni, da**

**ima vsakdo pravico do čiste in zdrave pitne vode, skladno z definicijo kaj je pitna voda v**

**zdravstveni zakonodaji . V drugem odstavku tega člena je določeno, da so vodni viri**

**javno dobro v upravljanju države. To pomeni, da je za vodne vire odgovorna država, v**

**njenem imenu pa Ministrstvo za okolje in prostor - MOP. Ta odstavek spreminja**

**pristojnost nad vodnimi viri, ki niso več v pristojnosti lokalnih skupnosti, pač pa so v**

**pristojnosti države.**

**V tretjem odstavku je določeno, da vodni viri prednostno in trajnostno služijo oskrbi s**

**pitno vodo za prebivalce in gospodinjstva. Trajnostno pomeni, da je potrebno vodne vire**

**varovati pred onesnaženji in pred preveliko uporabo, ki bi lahko porušila podzemni ali**

**nadzemni vodni sistem. Za varovanje je odgovorna država, ki mora pri izdaji soglasij in**

**dovoljenj za izvajanje posegov v prostor na ozemljih, ki so ali bodo določena za**

**vodovarstveno območje upoštevati določilo ustavnega člena.**

**V Zvezi ekoloških gibanj Slovenije – ZEG ) ugotavljamo, da posegi v prostor na področju**

**vodovarstvenega območja črpališč in vodarne v Klečah in še kje po Sloveniji niso skladni z**

**Ustavo RS. Tudi že obstoječi Zakon o vodah (68. in 69. člen) ne dovoljuje izgradnjo**

**objektov, ki bi lahko zaradi uporabe nevarnih snovi ogrožali podtalnico in s tem pitno**

**vodo, ki je po ustavi prednostno in trajnostno namenjena oskrbi prebivalcev in**

**gospodinjstev s pitno vodo.**

**Slovenija je z dvigom varovanja vodnih virov in zagotavljanja oskrbe s pitno vodo**

**dvignila na ustavni nivo s tem, da je pravico do pitne vode določila kot ustavno pravico**

**vseh. Na ta način Slovenija ščiti vodne vire tudi močneje kot je to splošno urejeno v EU.**

**Evropska komisija je urejanje oskrbe s pitno vodo prepustila državam članicam in**

**obravnava urejanje oskrbe s pitno vodo skupaj z urejanjem sanitarij.**

Ekološki pozdrav !

 Za Zvezo ekoloških gibanj Slovenije – ZEG

 Karel Lipič, univ.dipl.ing.

V vednost : Vlada RS

 MOP

 DZ RS, DS RS

 Računsko sodišče RS

 Varuh človekovih pravic RS

 NIJZ